CORRIGENDUM This document corrects the COM (2019) 900 final of 20.11.2019 Level of sensibility removed from the cover page The text should read as follows:

I LISA. Eelarvekavade riigipõhised hinnangud

Liikmesriigid, kelle suhtes kohaldatakse stabiilsuse ja kasvu pakti ennetuslikku osa

Eelarvekavad, mis on liikmesriikide kohustustega kooskõlas

Kokkuvõttes on komisjon arvamusel, et Saksamaa eelarvekava on stabiilsuse ja kasvu pakti nõuetega kooskõlas. Komisjon kutsub ametiasutusi üles 2020. aasta eelarvet täitma. Saksamaa soodsat eelarveseisundit arvesse võttes kutsub komisjon ametiasutusi üles tegema täiendavaid kulutusi, et eelkõige piirkondlikul ja omavalitsuste tasandil suurendada püsivalt avaliku ja erasektori investeeringuid ning keskenduda investeeringutega seotud majanduspoliitikas haridusele, teadusuuringutele ja innovatsioonile, digiüleminekule ja ülikiirele lairibaühendusele, säästvale transpordile ning energiavõrkudele ja taskukohasele eluasemele, võttes arvesse piirkondlikke erinevusi, nagu soovitas nõukogu Euroopa poolaasta raames. Komisjon leiab ka, et Saksamaa on Euroopa poolaasta raames esitatud nõukogu 9. juuli 2019. aasta soovituses sisaldunud eelarvesoovituste struktuurse osa alal teinud mõningaid edusamme, ja kutsub ametiasutusi üles tegema täiendavaid edusamme. Riigipõhiste soovituste rakendamisel tehtud edusamme kirjeldatakse põhjalikult 2020. aasta riigiaruandes ja komisjon hindab neid edusamme riigipõhiste soovituste raames, mille ta esitab 2020. aasta kevadel.

Kokkuvõttes on komisjon arvamusel, et Iirimaa eelarvekava on stabiilsuse ja kasvu pakti nõuetega kooskõlas. Komisjon kutsub ametiasutusi üles 2020. aasta eelarvet täitma ja kasutama võimalikke juhuslikke tulusid valitsemissektori võla suhte täiendavaks vähendamiseks. Komisjon leiab ka, et Iirimaa on Euroopa poolaasta raames esitatud nõukogu 9. juuli 2019. aasta soovituses sisaldunud eelarvesoovituste struktuurse osa alal teinud vähe edusamme, ja kutsub ametiasutusi üles edusamme kiirendama. Riigipõhiste soovituste rakendamisel tehtud edusamme kirjeldatakse põhjalikult 2020. aasta riigiaruandes ja komisjon hindab neid edusamme riigipõhiste soovituste raames, mille ta esitab 2020. aasta kevadel.

Kokkuvõttes on komisjon arvamusel, et Kreeka eelarvekava on stabiilsuse ja kasvu pakti nõuetega kooskõlas. Kreeka peaks oma keskpika perioodi eelarve-eesmärgi täitma 2020. aastal. Samuti leitakse, et Kreeka täidab tõhustatud järelevalve raames jälgitava esmase eelarveülejäägi eesmärgi 3,5 % SKPst. Seega kutsub komisjon ametiasutusi üles 2020. aasta eelarvet täitma. Kreeka sai 2019. aasta juulis nõukogu soovituse „jõuda majanduse kestliku elavnemiseni ja kõrvaldada ülemäärane makromajanduslik tasakaalustamatus, jätkates ja viies lõpule reformid kooskõlas programmijärgsete kohustustega, mis võeti eurorühma 22. juuni 2018. aasta kohtumisel“. Selle soovituse rakendamist jälgitakse tõhustatud järelevalve raames.

Kokkuvõttes on komisjon arvamusel, et Küprose eelarvekava on stabiilsuse ja kasvu pakti nõuetega kooskõlas. Komisjon kutsub ametiasutusi üles 2020. aasta eelarvet täitma. Komisjon leiab ka, et Küpros on Euroopa poolaasta raames esitatud nõukogu 9. juuli 2019. aasta soovituses sisaldunud eelarvesoovituste struktuurse osa alal teinud vähe edusamme, ja kutsub ametiasutusi üles edusamme kiirendama. Riigipõhiste soovituste rakendamisel tehtud edusamme kirjeldatakse põhjalikult 2020. aasta riigiaruandes ja komisjon hindab neid edusamme riigipõhiste soovituste raames, mille ta esitab 2020. aasta kevadel.

Kokkuvõttes on komisjon arvamusel, et Leedu eelarvekava on stabiilsuse ja kasvu pakti nõuetega kooskõlas. Komisjon kutsub ametiasutusi üles 2020. aasta eelarvet täitma. Komisjon leiab ka, et Leedu on Euroopa poolaasta raames esitatud nõukogu 9. juuli 2019. aasta soovituses sisaldunud eelarvesoovituste struktuurse osa alal teinud mõningaid edusamme, ja kutsub ametiasutusi üles tegema täiendavaid edusamme. Riigipõhiste soovituste rakendamisel tehtud edusamme kirjeldatakse põhjalikult 2020. aasta riigiaruandes ja komisjon hindab neid edusamme riigipõhiste soovituste raames, mille ta esitab 2020. aasta kevadel.

Kokkuvõttes on komisjon arvamusel, et Luksemburgi eelarvekava on stabiilsuse ja kasvu pakti nõuetega kooskõlas. Komisjon kutsub ametiasutusi üles 2020. aasta eelarvet täitma. Komisjon leiab ka, et Luksemburg on Euroopa poolaasta raames esitatud nõukogu 9. juuli 2019. aasta soovituses sisaldunud eelarvesoovituse struktuurse osa alal teinud vähe edusamme, ja kutsub ametiasutusi üles edusamme kiirendama. Riigipõhiste soovituste rakendamisel tehtud edusamme kirjeldatakse põhjalikult 2020. aasta riigiaruandes ja komisjon hindab neid edusamme riigipõhiste soovituste raames, mille ta esitab 2020. aasta kevadel.

Kokkuvõttes on komisjon arvamusel, et Malta eelarvekava on stabiilsuse ja kasvu pakti nõuetega kooskõlas. Komisjon kutsub ametiasutusi üles 2020. aasta eelarvet täitma. Komisjon leiab ka, et Malta on Euroopa poolaasta raames esitatud nõukogu 9. juuli 2019. aasta soovituses sisaldunud eelarvesoovituste struktuurse osa alal teinud vähe edusamme, ja kutsub ametiasutusi üles edusamme kiirendama. Riigipõhiste soovituste rakendamisel tehtud edusamme kirjeldatakse põhjalikult 2020. aasta riigiaruandes ja komisjon hindab neid edusamme riigipõhiste soovituste raames, mille ta esitab 2020. aasta kevadel.

Kokkuvõttes on komisjon arvamusel, et Madalmaade eelarvekava on stabiilsuse ja kasvu pakti nõuetega kooskõlas. Komisjon kutsub ametiasutusi üles 2020. aasta eelarvet täitma. Võttes arvesse Madalmaade soodsat eelarveseisundit, kutsub komisjon ametivõime üles tegema täiendavaid kulutusi, et toetada investeeringute suurenemist ning keskenduda investeerimisega seotud majanduspoliitikas teadus- ja arendustegevusele, eelkõige erasektoris, taastuvenergiale, energiatõhususele ja kasvuhoonegaaside heitkoguste vähendamise strateegiatele ning transpordis kitsaskohtade kõrvaldamisele, nagu soovitas nõukogu Euroopa poolaasta raames. Komisjon leiab, et Madalmaad on Euroopa poolaasta raames esitatud nõukogu 9. juuli 2019. aasta soovituses sisaldunud eelarvesoovituste struktuurse osa alal teinud mõningaid edusamme, ja kutsub ametiasutusi üles tegema täiendavaid edusamme. Riigipõhiste soovituste rakendamisel tehtud edusamme kirjeldatakse põhjalikult 2020. aasta riigiaruandes ja komisjon hindab neid edusamme riigipõhiste soovituste raames, mille ta esitab 2020. aasta kevadel.

Ehkki komisjon võtab teadmiseks, et prognoosides on lähtutud poliitika samaks jäämise eeldusest, on ta kokkuvõttes arvamusel, et Austria eelarvekava on stabiilsuse ja kasvu pakti nõuetega kooskõlas. Komisjon leiab ka, et Austria on Euroopa poolaasta raames esitatud nõukogu 9. juuli 2019. aasta soovituses sisaldunud eelarvesoovituste struktuurse osa alal teinud vähe edusamme, ja kutsub ametiasutusi üles edusamme kiirendama. Riigipõhiste soovituste rakendamisel tehtud edusamme kirjeldatakse põhjalikult 2020. aasta riigiaruandes ja komisjon hindab neid edusamme riigipõhiste soovituste raames, mille ta esitab 2020. aasta kevadel.

Eelarvekavad, mis on liikmesriikide kohustustega üldiselt kooskõlas

Kokkuvõttes on komisjon arvamusel, et Eesti eelarvekava on stabiilsuse ja kasvu pakti nõuetega üldiselt kooskõlas. Seepärast kutsub komisjon ametiasutusi üles olema valmis võtma riikliku eelarvemenetluse raames vajalikke meetmeid, et tagada 2020. aasta eelarve kooskõla stabiilsuse ja kasvu pakti nõuetega. Riigipõhiste soovituste rakendamisel tehtud edusamme kirjeldatakse põhjalikult 2020. aasta riigiaruandes ja komisjon hindab neid edusamme riigipõhiste soovituste raames, mille ta esitab 2020. aasta kevadel.

Kokkuvõttes on komisjon arvamusel, et Läti eelarvekava on stabiilsuse ja kasvu pakti nõuetega üldiselt kooskõlas. Ent see hinnang põhineb praegusel prognoosil, et Läti on oma keskpika perioodi eelarve-eesmärgi lähedal. Kui see prognoos stabiilsuse ja kasvu pakti ennetusliku osa nõuete järgmiste hindamiste käigus kinnitust ei leia, võetakse üldise vastavushindamise juures arvesse määra, mille võrra kaldutakse nõukogu kehtestatud nõudest kõrvale. Komisjon kutsub ametiasutusi üles olema valmis võtma riikliku eelarvemenetluse raames vajalikke meetmeid, et tagada 2020. aasta eelarve kooskõla stabiilsuse ja kasvu pakti nõuetega. Komisjon leiab ka, et Läti on Euroopa poolaasta raames esitatud nõukogu 9. juuli 2019. aasta soovituses sisaldunud eelarvesoovituste struktuurse osa alal teinud mõningaid edusamme, ja kutsub ametiasutusi üles tegema täiendavaid edusamme. Riigipõhiste soovituste rakendamisel tehtud edusamme kirjeldatakse põhjalikult 2020. aasta riigiaruandes ja komisjon hindab neid edusamme riigipõhiste soovituste raames, mille ta esitab 2020. aasta kevadel.

Eelarvekavad, mille puhul on oht, et need ei ole kooskõlas liikmesriigi kohustustega

Ehkki komisjon võtab teadmiseks, et prognoosides on lähtutud poliitika samaks jäämise eeldusest, on ta kokkuvõttes arvamusel, et Belgia eelarvekava puhul on oht, et see ei ole kooskõlas stabiilsuse ja kasvu pakti nõuetega. Eelkõige on komisjoni prognoosi kohaselt oht, et nii 2019. kui ka 2020. aastal kaldutakse märkimisväärselt kõrvale keskpika perioodi eelarve-eesmärgi saavutamiseks nõutavast kohandamiskavast. Lisaks sellele ei saavuta Belgia praeguse prognoosi kohaselt 2019. ja 2020. aastal võla vähendamise sihttaset. Komisjon leiab ka, et Belgia on Euroopa poolaasta raames esitatud nõukogu 9. juuli 2019. aasta soovituses sisaldunud eelarvesoovituste struktuurse osa alal teinud vähe edusamme, ja kutsub ametiasutusi üles edusamme kiirendama. Riigipõhiste soovituste rakendamisel tehtud edusamme kirjeldatakse põhjalikult 2020. aasta riigiaruandes ja komisjon hindab neid edusamme riigipõhiste soovituste raames, mille ta esitab 2020. aasta kevadel. Komisjon kutsub ametiasutusi üles võtma riikliku eelarvemenetluse raames meetmeid, et tagada 2020. aasta eelarve kooskõla stabiilsuse ja kasvu paktiga, ja kasutama võimalikke juhuslikku tulusid, et kiiremini vähendada valitsemissektori võla suhet SKPsse.

Ehkki komisjon võtab teadmiseks, et prognoosides on lähtutud poliitika samaks jäämise eeldusest, on ta kokkuvõttes arvamusel, et Hispaania eelarvekava puhul on oht, et see ei ole kooskõlas stabiilsuse ja kasvu pakti nõuetega. Eelkõige prognoosib komisjon, et on oht kalduda märkimisväärselt kõrvale keskpika perioodi eelarve-eesmärgi saavutamiseks nõutavast kohandamiskavast. Lisaks sellele ei tee Hispaania eelduste kohaselt 2019. ja 2020. aastal piisavaid edusamme võla vähendamise sihttaseme saavutamiseks. Komisjon leiab ka, et Hispaania on Euroopa poolaasta raames esitatud nõukogu 9. juuli 2019. aasta soovituses sisaldunud eelarvesoovituste struktuurse osa alal teinud vähe edusamme, ja kutsub ametiasutusi üles tegema täiendavaid edusamme. Seepärast kutsub ta ametiasutusi üles edusamme kiirendama. Riigipõhiste soovituste rakendamisel tehtud edusamme kirjeldatakse põhjalikult 2020. aasta riigiaruandes ja hinnatakse komisjoni poolt 2020. aasta kevadel esitatavates riigipõhistes soovitustes. Komisjon kutsub ametiasutusi üles võtma riikliku eelarvemenetluse raames meetmeid, et tagada 2020. aasta eelarve kooskõla stabiilsuse ja kasvu paktiga, ja kasutama võimalikke juhuslikke tulusid, et kiiremini vähendada valitsemissektori võla suhet SKPsse.